**КОНКУРС ЗА УЧЕСТВО НА РЕПУБЛИКА СЕВЕРНА МАКЕДОНИЈА НА 59-ТАТА ИНТЕРНАЦИОНАЛНА ЛИКОВНА ИЗЛОЖБА ВО ВЕНЕЦИЈА ВО 2022 ГОДИНА, ВО ОРГАНИЗАЦИЈА НА „БИЕНАЛЕ ВО ВЕНЕЦИЈА“ (LA BIENNALE DI VENEZIA)**

Врз основа на член 62 од Законот за културата („Службен весник на Република Македонија“  бр. 31/98, 49/03, 82/05, 24/07, 116/10, 47/11, 51/11, 136/12,  23/13, 187/13 44/14, 61/15, 154/15, 39/16 и 11/18), Министерството за култура објавува

**КОНКУРС ЗА ФИНАНСИРАЊЕ ПРОЕКТ ОД НАЦИОНАЛЕН ИНТЕРЕС ВО КУЛТУРАТА ОД ОБЛАСТА НА МЕЃУНАРОДНАТА ДЕЈНОСТ ЗА УЧЕСТВО НА РЕПУБЛИКА СЕВЕРНА МАКЕДОНИЈА НА 59-ТАТА ИНТЕРНАЦИОНАЛНА ЛИКОВНА ИЗЛОЖБА ВО ВЕНЕЦИЈА ВО 2022 ГОДИНА, ВО ОРГАНИЗАЦИЈА НА „БИЕНАЛЕ ВО ВЕНЕЦИЈА“ (LA BIENNALE DI VENEZIA)**

**ОПШТИ ИНФОРМАЦИИ**

Министерството за култура објавува Конкурс за финансирање проект од национален интерес во културата од областа на меѓународната дејност за учество на Република Северна Македонија на 59-тата Интернационална ликовна изложба во Венеција во 2022 година, во организација на „Биенале во Венеција“ (La Biennale di Venezia).

Министерството за култура ќе обезбеди средства од Буџетот на Република Северна Македонија за реализација на избраниот проект во согласност со овој конкурс, односно во една од следниве категории:

1. Самостојна изложба/проект на автор

2. Изложба/проект на група автори.

1. **УЧЕСТВО НА КОНКУРСОТ**

Право на учество на Конкурсот имаат физички и правни лица со проекти/изложби од категориите наведени во овој конкурс.

Под правни лица се подразбираат установи од областа на културата (локални или приватни), единици на локалната самоуправа, здруженија, сојузи, асоцијации, трговски друштва, трговци поединци и други правни лица регистрирани во Република Северна Македонија во согласност со закон.

Правните и физичките лица кои имале поддржани проекти од Министерството за култура во претходните години треба да ги имаат исполнето сите обврски во согласност со склучените договори со Министерството за култура. Поднесените пријави на Годишните конкурси од правните и физичките лица што не ги исполниле сите обврски во согласност со склучените договори со Министерството за култура нема да бидат разгледувани.

Проектите што ќе се реализираат во текот на 2022 година задолжително треба да се реализираат во согласност со актите со кои се утврдуваат превентивни препораки, привремени мерки, наредени мерки, наменски протоколи, планови и алгоритми за постапување за заштита на здравјето на населението од заразната болест КОВИД-19 предизвикана од вирусот SARS-CoV-2, случаите и временскиот период на нивна примена, донесени од страна на Владата на Република Северна Македонија и од Министерството за здравство.

Општите услови, приоритетите и посебните услови што треба да ги исполни подносителот на пријавата се утврдени во Конкурсот.

Потребната задолжителна документација со која се докажува исполнувањето на општите услови, приоритетите и на посебните услови е утврдена во Пријавата, која е составен дел од Конкурсот.

1. **НАЧИН НА АПЛИЦИРАЊЕ И РОК ЗА ПОДНЕСУВАЊЕ НА ПРИЈАВИТЕ**

Пријавувањето на проектот се врши со доставување пополнета пријава за учество на Република Северна Македонија на 59-тата Интернационална ликовна изложба во Венеција во 2022 година, во организација на „Биенале во Венеција“ (La Biennale di Venezia).

Пријавата задолжително се презема од веб-страницата на Министерството за култура [www.kultura.gov.mk](http://www.kultura.gov.mk/), се пополнува во електронска форма со впишување податоци на означеното место и се потпишува од овластено лице и се доставува во печатена форма во Министерството за култура.

Пријавите треба да се достават до Министерството за култура по пошта (ул. „Ѓуро Ѓаковиќ“ бр. 61, 1000 Скопје), со датум на поштенскиот жиг, или лично во пи­сар­ни­цата на Министерството најдоцна до 16:00 часот во работните денови.

Нема да бидат разгледувани следниве пријави: доставени по истекот на рокот утврден во Конкурсот, пополнети на несоодветен образец, нецелосно пополнети (сите графи треба да бидат пополнети со соодветни податоци) и оние за кои во прилог не е доставена задолжителната документација утврдена во Пријавата, која е составен дел од Конкурсот. Материјалите доставени со пријавите на Конкурсот не се враќаат.

Рокот за поднесување на пријавите е утврден во Конкурсот.

1. **КРИТЕРИУМИ ВРЗ ЧИЈА ОСНОВА ЌЕ СЕ ВРШИ ОЦЕНА НА ПРОЕКТИТЕ**

Критериумите за оцена на проектите се содржани во Конкурсот.

**3. ПРОЦЕНТ НА УЧЕСТВО НА МИНИСТЕРСТВОТО ЗА КУЛТУРА ВО ФИНАНСИРАЊЕТО НА ПРОЕКТИТЕ**

Процентот на учество на Министерството за култура во финансирањето на проектот е во согласност со средствата предвидени за финансирање проекти од национален интерес во Буџетот на Република Северна Македонија за 2022 година.

**4. ДРУГИ ИНФОРМАЦИИ**

4.1. Известување за резултатите од Конкурсот

За резултатите од Конкурсот подносителите на пријавите ќе бидат известени во согласност со Законот за културата. Резултатите од Конкурсот ќе бидат објавени и на веб-страницата на Министерството за култура.

4.2. Дополнителни информации

Дополнителни информации во врска со Конкурсот може да се добијат во Секторот за меѓународна соработка и соработка со УНЕСКО или на телефонскиот број 02/3240-549 или на е-адресата: lj.stefanovska@kultura.gov.mk.

4.3. Конкурсот трае 30 дена од денот на објавувањето, односно од 10.11.2021 година заклучно со 10.12.2021 година.